open-index/open-wikipedia-markdown huggingface dataset:
Puankarē

**Puankarē** var būt:

* Anrī Puankarē (*Henri Poincaré*; 1854—1912) — franču matemātiķis
* Raimons Puankarē (*Raymond Poincaré*; 1860—1934) — franču politiķis
Nāgārdžuna

**Nāgārdžuna** (Dēvanāgarī: नागार्जुन, , , *klu sgrub*, , singāļu: නාගර්පුන, *Nāgārjuna*; dzimis apmēram 150. gadā, miris apmēram 250. gadā) bija otrā gadsimta Indijas budists, skolotājs, viens no svarīgākiem, visvairāk studētiem mahājānas filozofiem. Viņš bijis "Madjāmakas" (Vidus ceļa) skolas dibinātājs. Nāgārdžuna kļuva par Nālandas budistu universitātes abatu un pēc nostāstiem izraidīja 8000 nedisciplinētu mūku.

## Atsauces

## Ārējās saites

* 
* Biogrāfija
Bara Refaeli

**Bara Refaeli** (, *Bar Refaeli*; dzimusi ) ir Izraēlas modele un aktrise.

2009. gadā viņa bija *[[Sports Illustrated]] Swimsuit Issue* vāka modele, taču izdevumam fotografējas kopš 2007. gada. B. Refaeli kļuva par pirmo Izraēlas modeli, kuras fotogrāfijas ir *Swimsuit Issue*. Jau astoņu mēnešu vecumā sākusi piedalīties reklāmās, modeles karjeru atsāka 15 gadu vecumā. 2000. gadā Izraēlā uzvarēja skaistumkonkursā, iegūstot titulu "Gada modele". 2012. gadā žurnāla *Maxim* vērtējumā tika atzīta par gada seksīgāko sievieti.

## Atsauces

## Ārējās saites
Džābirs ibn Haijāns

**Abū Mūsa Džābirs ibn Haijāns** (, , *Abū Mūsā Jābir ibn Ḥayyān*; dzimis apmēram 722. gadā, miris apmēram 804. gadā), pazīstams arī kā **Gebers**, bija persiešu vai arābu alķīmiķis, ķīmiķis, astronoms, astrologs, ārsts, farmaceits, filozofs un fiziķis. Viņš tiek uzskatīts par pirmo alķīmiķi praktiķi, kā arī ķīmijas iedibinātāju. Viņš sistematizēja vielu "kvantitatīvo" analīzi, tāpat atklāja vairākas vielas, tai skaitā sālsskābi.

## Atsauces
Diogens

**Diogens no Sinopes** (, *Diogenēs ho Sinōpeus*; dzimis ap 412. gadu p.m.ē., miris 323. gadā p.m.ē.) bija sengrieķu filozofs un viens no kiniķu filozofijas dibinātājiem, viens no šīs skolas spilgtākajiem pārstāvjiem. Savos darbos pievērsies morāles un ētikas jautājumiem. Diogens bija pretrunīgi vērtēta persona. Dzīvojis mucā, piekopis dzīvesveidu, kas pārkāpa sabiedrības normas. Viņa tikšanās ar Aleksandru Lielo ir viena no visu laiku visvairāk apspriestajām filozofiskajām anekdotēm, šai anekdotei ir vairākas versijas.

## Literatūra
* Vēstules / Sinopes Diogēns ; [Edīte Garoza, tulkojums latviešu valodā]. - Ramtai: Rīga, 2008.,91. lpp.

## Ārējās saites
*  Vēstules / Sinopes Diogēns ([Edīte Garoza, tulkojums latviešu valodā]. Rīga : Ramtai 2008 archive.org kopija 
* Biogrāfija
Katrīna Mediči

**Katrīna Marija Romula di Lorenco de Mediči** (, dzimusi ; mirusi ) bija Francijas karaliene konsorte laikā no 1547. līdz 1559. gadam kā karaļa Anrī II sieva un reģente mazgadīgā dēla Fransuā II valdīšanas laikā pēc Anrī II nāves.

K. Mediči bija ietekmīgās itāļu Mediči dzimtas pārstāve. Viņas tēvs bija Florences valdnieks Lorenco, savukārt māte — Buljonas hercoga meita, Overņas grāfiene Madlēna de la Tūra. 14 gadu vecumā 1533. gada rudenī Katrīna apprecējās ar Anrī Valuā. Valdīšanas laikā Anrī karalieni izolēja no dalības valsts lietu apspriešanā, ar ko nodarbojās kopā ar savu favorīti Diānu de Puatjē, kurai bija lielāka ietekme uz viņu.

Pēc Anrī II nāves Katrīnas Mediči nozīme Francijas valsts lietās ievērojami pieauga, viņa bija reģente mazgadīgā dēla Fransuā II valdīšanas laikā (1559—1560) un faktiskā valsts vadītāja arī dēla Šarla IX valdīšanas laikā (1560—1574), kurš tika kronēts ļoti jauns. Katrīna Mediči bija reģente līdz 1563. gadam, saglabāajot lielu ietekmi arī vēlāk. Šajā laikā Franciju plosīja smags pilsoņu karš starp katoļiem un protestantiem. Katrīna Mediči vēlāk tika vainota protestantu vajāšanā, kas tika veikta viņas dēla valdīšanas laikā, it īpaši par 1572. gada Svētā Bērtuļa nakts slaktiņu, kad tika nogalināti vairāki tūkstoši hugenotu. Pēc Šarla IX nāves līdz 1589. gadam valdīja viņas dēls Anrī III, bet pēc viņa nāves, kad vara Francijā no Valuā dinastijas pārgāja pie Burboniem, karaļa Anrī IV dzīvesbiedre bija Katrīnas Mediči meita Margarita.

Uz Katrīnas Mediči lēmumiem liela ietekme bija viņas galma ārstam un astrologam Nostradamam, kurš Francijas galmā nokļuva pēc sava darba *Les Prophéties* publicēšanas.

## Ārējās saites

* Sv. Bērtuļa nakts ticības karu vēsturē un Katrīna Mediči.
Mediči

right|thumb
**Mediči** () bija oligarhu ģimene Itālijā, kas no 13. līdz 18. gadsimtam bieži bija valdošā Florencē, kā arī ar lielu ietekmi citās Eiropas valstīs un pilsētās.

Šīs dzimtas pārstāves ir arī divas Francijas karalienes — Katrīna Mediči un Marija Mediči —, kā arī četri Romas pāvesti: Leons X, Pijs IV, Klements VII un Leons XI. Ietekmīgie Florences Republikas valdnieki (piemēram, Lorenco de' Mediči) bija pazīstamāko renesanses laika mākslinieku un arhitektu atbalstītāji, viņu finansēti tapa izcili mākslas darbi.
Džīns Kellijs

**Jūdžīns Karens "Džīns" Kellijs** (; dzimis , miris ) bija amerikāņu aktieris, dejotājs, dziedātājs, režisors, producents, horeogrāfs. Viņš ir pazīstams ar savu atlētisko un enerģisko dejošanas stilu, savu labo izskatu. Mūsdienās Dž. Kellijs ir pazīstams ar lomām filmās "Dziedot lietū" un "Amerikānis Parīzē", viņš bija nozīmīga persona Holivudas muzikālajās filmās no 1940. gadu vidus līdz 1950. gadu beigām. 1952. gadā saņēmis Kinoakadēmijas goda balvu par karjeras sasniegumiem, vēlāk saņēmis vairākas balvas par mūža ieguldījumu. 1999. gadā Amerikas Kinoinstitūts viņu ierindoja dižāko Amerikas ekrāna leģendu saraksta "Visu laiku izcilākā vīriešu kārtas zvaigzne" 15. vietā. 1976. gadā Kellijs bija viens no Amerikas Kinoakadēmijas balvas pasniegšanas ceremonijas vadītājiem.

## Pazīstamākās filmas

* "Vāka meitene" (*Cover Girl*, 1944, režisors Čārlzs Vidors)
* "Pirāts" (*The Pirate*, 1948, režisors Vinsente Minelli)
* "Pilsētā" (*On the Town*, 1949, režisori Stenlijs Donens un Džīns Kellijs)
* "Amerikānis Parīzē" (*An American in Paris*, 1951, režisors Vinsente Minelli)
* "Dziedot lietū" (*Singin' in the Rain*, 1952, režisori Stenlijs Donens un Džīns Kellijs)
* "Vienmēr ir jauks laiks" (*It’s Always Fair Weather*, 1955, režisori Stenlijs Donens un Džīns Kellijs)
* "... tas vētru pļaus" (*Inherit the Wind*, 1960, režisors Stenlijs Kreimers)
* "Rošforas meitenes" (*Les Demoiselles de Rochefort*, 1967, režisors Žaks Demī)
* "Ksanadu" (*Xanadu*, 1980, režisors Roberts Grīnvolds)

## Atsauces

## Ārējās saites
Intelsat 19

**Intelsat 19** ir Luksemburgā bāzētas kompānijas Intelsat sakaru pavadonis, kas palaists 2012. gadā. Tas paredzēts sakaru nodrošināšanai klientiem Klusā okeāna reģionā un Austrālijā.

Pavadoni izgatavojis ASV uzņēmums Space Systems/Loral uz platformas LS-1300 bāzes. Tam ir 34 Ku-joslas un 24 C-joslas raidītāji.

*Intelsat 19* tika palaists  05:22:59 UTC ar nesējraķeti Zenit-3SL no peldošās platformas Odyssey Klusajā okeānā. Pēc divām augšājās pakāpes iedarbināšanās 06:23 UTC pavadonis atdalījās no dzinējbloka Blok DM-SL ģeostacionārajā pārejas orbītā. Ģeostacionāro orbītu tas sasniedza ar saviem dzinējiem.

Pēc ieiešanas ģeostacionārajā pārejas orbītā pavadonim neatvērās viens no diviem saules bateriju paneļiem. Līdzīga problēma pēdējā gadā jau ir notikusi ar diviem citiem *LS-1300* platformas pavadoņiem: Telstar 14R (*Estrela do Sul-2*) un SES-4, kā arī 2004. gadā ar *Zenit-3SL* palaisto Telstar 14 (*Estrela do Sul-1*). Ir secināts, ka 72 sekundes pēc starta ir noticis negaidīts notikums, kuru reģistrēja mikrofoni un spiediena sensori, lai gan telemetrijas sākotnēja izpēte rādīja, ka visas sistēmas darbojušās kā paredzēts. Līdzīgs notikums tajā pašā lidojuma posmā bija reģistrēts arī *Telstar 14* palaišanā.

12. jūnijā, pēc ģeostacionārās orbītas sasniegšanas manevriem, kuru laikā kosmiskais aparāts tika "sakratīts", saules bateriju panelis beidzot atvērās. Secināts, ka problemātiskā saules baterija zaudējusi aptuveni pusi no tās elektroenerģijas ražošanas. Enerģijas pietiks tikai 19 Ku joslas un C joslas raidītājiem. *Intelsat 8* nolemts atstāt tajā pašā pozīcijā līdz 2019. gadam.

Pavadoņa izmēģinājumiem un testēšanai pavadoni izvietoja ģeostacionārajā orbītā punktā 176° austrumu garuma. Jūlija vidū tas pabeidza testēšanas fāzi un tika pārvietots uz darba pozīciju punktā 166° austrumu garuma. Augusta vidū tas sāka darbu un plānots nomainīt Intelsat 8.

## Atsauces

## Ārējās saites
* Intelsat 19 Space Systems/Loral 
* Intelsat 19 Gunter's Space Page,
Vjačeslavs Voinovs

**Vjačeslavs Voinovs** (; dzimis 1990. gada 15. janvārī) ir krievu hokejists, aizsargs. Pašlaik (2021) Voinovs spēlē Kontinentālās hokeja līgas kluba Maskavas "Dinamo" rindās.

## Spēlētāja karjera
Savu profesionālā spēlētāja karjeru Voinovs uzsāka 2006.—07. sezonā, kad debitēja Krievijas Superlīgas kluba Čeļabinskas "Traktor" sastāvā. Aizvadot "Traktor" rindās arī 2007.—08. sezonu, 2008. gada vasarā, tiekot draftētam NHL, viņš pārcēlās uz Ziemeļameriku.

No 2008. līdz pat 2011. gadam Voinovs spēlēja Amerikas hokeja līgas kluba Mančestras "Monarchs" sastāvā, taču 2011.—12. sezonā debitēja NHL, aizvadot 54 spēles Losandželosas "Kings" vienības sastāvā. 2011.—2012. gada sezonā "Kings" sastāvā izcīnījis Stenlija kausu. Divus gadus vēlāk Voinovs kopā ar "Kings" kļuva jau par divkārtēju Stenlija kausa ieguvēju.

2015. gada oktobra nogalē pievienojās KHL klubam Sanktpēterburgas SKA. Komandas rindās spēlēja līdz 2018. gadam. 2019. gada jūlijā noslēdza viena gada līgumu ar Omskas "Avangard".

## Ārējās saites
Gregors XIII

**Pāvests Gregors XIII** vai **Gregorijs XIII** (; dzimis **Ugo Bonkompanji** () , miris ) no  līdz savai nāvei  bija 226. Romas pāvests. Viņš vislabāk pazīstams ar veikto kalendāra reformu 1582. gadā, kad no romiešu laikiem pastāvējušo Jūlija kalendāru nomainīja pret savā vārdā nosaukto Gregora kalendāru. Viņš nostiprināja vairākas baznīcas un diplomātiskos sūtņus Āzijā, it īpaši Japānā un Filipīnās, kā arī dibināja semināru sistēmu Romas katoļu priesteriem. Boloņas Universitātē studējis tiesību zinātni.

## Atsauces

## Ārējās saites
Džordans Nolans

**Džordans Nolans** (; dzimis 1989. gada 23. jūnijā) ir indiāņu izcelsmes kanādiešu hokejists, centra uzbrucējs. Pašlaik (2018) Nolans spēlē Nacionālās hokeja līgas kluba Bufalo "Sabres" sastāvā.

Džordana tēvs ir Teds Nolans, bijušais NHL spēlētājs, tagad Bufalo "Sabres" treneris.

## Spēlētāja karjera
2005. gadā Džordans uzsāka savu karjeru Ontārio hokeja līgā. Konkrētajā līgā Nolans aizvadīja piecas sezonas, līdz 2010. gada vasarā pievienojās Amerikas hokeja līgas kluba Mančestras "Monarchs" sastāvam. 2011.—12. sezonā Džordans debitēja NHL, aizvadot 26 spēles Losandželosas "Kings" sastāvā. 2011.—2012. gada sezonā "Kings" sastāvā izcīnījis Stenlija kausu.

2013.—14. gada sezonā Nolans "Kings" rindās jau bija nostiprinājies. Lai gan Stenlija kausa izcīņā aizvadīja vien trīs spēles, Džordans kopā ar komandu izcīnīja vēl vienu Stenlija kausa titulu. Lai gan turpmākajās sezonās Nolans "Kings" sastāvā aizvadīja sezonas lielāko daļu, nevienā no tām hokejistam neizdevās iegūt vairāk kā 10 rezultativitātes punktus. Īsi pirms 2017.—18. gada sezonas Nolanu no neaizsargāto spēlētāju saraksta izvēlējās Bufalo "Sabres", pārņemot tiesības uz spēlētāju.

## Ārējās saites
Džefs Kārters

**Džefs Kārters** (; dzimis 1985. gada 2. jūnijā) ir bijušais kanādiešu hokejists, centra uzbrucējs. Spēlētāja karjeras laikā Kārters spēlēja Nacionālās hokeja līgas klubu Pitsburgas "Penguins", Losandželosas "Kings", Filadelfijas "Flyers", Kolumbusas "Blue Jackets" sastāvā.

## Spēlētāja karjera
Pēc četrus gadus ilgas Ontārio hokeja līgas karjeras, savu profesionālā spēlētāja karjeru Džefs uzsāka 2005.—06. sezonā, kad debitēja NHL kluba Filadelfijas "Flyers" sastāvā. Pēc 2006.—07. sezonas noslēguma Kārters ar "Flyers" vienību noslēdza jaunu, trīs gadus garu līgumu. 2008.—09. sezona Kārteram bija viņa rezultatīvākā līdz šim, tajā atzīmējoties ar 84 punktiem un esot arī komandas rezultatīvākais spēlētājs.

Pirms 2010.—11. sezonas Kārters noslēdza 11 gadus ilgu līgumu ar Filadelfijas klubu, taču jau nākamajā vasarā tika aizmainīts uz Kolumbusas "Blue Jackets" vienību. 2012. gada februārī Kārters tika aizmainīts uz Losandželosas "Kings" vienību. 2011.—12. un 2013.—14. gada sezonās "Kings" sastāvā izcīnījis Stenlija kausu.

2021. gada maiņas darījumu termiņa priekšvakarā Kārters tika aizmainīts uz Pitsburgas Penguins komandu apmaiņā pret nosacītu 2022. gada trešās kārtas NHL drafta izvēli un 2023. gada ceturtās kārtas drafta izvēli 2021. gada 11. aprīlī.
Kārters paziņoja par aiziešanu no hokeja 2024. gada 17. aprīlī uzreiz pēc "Penguins" komandas 2023.–2024. gada sezonas pēdējās spēles.

Kanādas izlases rindās Kārters kļuvis par 2014. gada olimpisko čempionu, spēlējis arī 2006. gada Pasaules čempionātā, kurā palīdzēja izlasei izcīnīt ceturto vietu.
## Atsauces

## Ārējās saites
Džastins Viljamss

**Džastins Viljamss** (; dzimis 1981. gada 4. oktobrī) ir bijušais kanādiešu hokejists, malējais uzbrucējs. Karjeras laikā aizvadījis 1264 spēles Nacionālajā hokeja līgā, trīs reizes kļūstot par Stenlija kausa čempionu. 2014. gadā kā kausa izcīņas vērtīgākais spēlētājs ieguva Kona Smita balvu. Kanādas hokeja izlases sastāvā kļuvis par divkārtēju pasaules čempionu.

## Spēlētāja karjera
Savu profesionālā spēlētāja karjeru Viljamss uzsāka 2000. gadā, kad debitēja Filadelfijas "Flyers" rindās. "Flyers" rindās Viljamss spēlēja līdz pat 2003.—04. sezonas vidum, kad tika aizmainīts uz Karolīnas "Hurricanes" vienību. 2004.—05. sezonas NHL lokauta laikā Džastins spēlēja Zviedrijas Elitsērijas klubā Luleå HF, taču tad atgriezās "Hurricanes" rindās, kopā ar klubu izcīnot Stenlija kausu. 2006. gada vasarā Viljamss noslēdza jaunu, piecus gadus ilgu līgumu ar "Hurricanes" vienību. 2005.—06. un 2006.—07. bija līdz šim Viljamsa NHL karjerā rezultatīvākās sezonas. 2008.—09. sezonas ievadā Viljamss guva nopietnu savainojumu, taču 2009. gada martā tika aizmainīts uz Losandželosas "Kings" vienību.

2011. gadā Viljamss pagarināja savu līgumu ar "Kings" uz nākamajām četrām sezonām. 2011.—2012. gada sezonā "Kings" sastāvā izcīnījis Stenlija kausu. Pēc divām sezonām Viljamss kopā ar klubu sasniegumu atkārtoja. Viljamss kā izslēgšanas kārtas vērtīgākais spēlētājs ieguva arī Kona Smita balvu. 2015. gada vasarā tika aizmainīts uz Vašingtonas "Capitals", tās sastāvā aizvadot nākamās divas sezonas. 2018. gada vasarā noslēdza divu gadu līgumu ar Karolīnas "Hurricanes" un kļuva par tās kapteini. Pēc 2019.—20. gada sezonas noslēguma Viljamss paziņoja par karjeras beigšanu.

Kanādas izlases rindās Viljamss spēlējis 2002., 2004. un 2007. gada Pasaules čempionātos, 2004. un 2007. gadā kopā ar izlasi izcīnot zelta medaļas.

## Ārējās saites
Robs Skaderi

**Robs Skaderi** (; dzimis 1978. gada 30. decembrī) ir amerikāņu bijušais hokejists, aizsargs.

## Spēlētāja karjera
Pēc četrām NCAA pavadītām sezonām un Bostonas koledžas pabeigšanas, Skaderi uzsāka savu profesionālā spēlētāja karjeru, 2001.—02. sezonu aizvadot Amerikas hokeja līgas kluba Skrentonas "Penguins" sastāvā. 2003.—04. sezona Skaderi debitēja arī NHL, aizvadot savas pirmās 13 spēles Pitsburgas "Penguins" rindās. 2005.—06. sezonā Skaderi jau bija nostiprinājies Pitsburgas kluba rindās, AHL aizvadot vien 13 spēles. 2008.—09. sezonā Skaderi izcīnīja Stenlija kausu.

Skaderi līgums ar "Penguins" beidzās, un 2009. gada vasarā Robs pievienojās Losandželosas "Kings" vienībai, tās rindās spēlējot līdz 2013. gadam un 2012. gadā jau otro reizi savā karjerā izcīnot Stenlija kausu, taču 2013. gada vasarā aizsargs atgriezās Pitsburgas "Penguins" sastāvā. 2015.—16. gada sezonas gaitā vispirms tika aizmainīts uz Čikāgas "Blackhawks", taču pēc 17 tās rindās aizvadītām spēlēm nonāca Losandželosas "Kings" sastāvā.

## Ārējās saites
Dzelzceļa līnija Jaunkalsnava—Veseta

thumb|250px|Līnijas 7. kilometrs
**Dzelzceļa līnija Jaunkalsnava—Veseta** ir līnijas Pļaviņas—Gulbene atzars, kas savieno Jaunkalsnavas staciju ar Vesetas karjeru (Vesetas karjers, kurā izbūvēta Vesetas stacija, pieder VAS "Latvijas Dzelzceļš"). Atzars izbūvēts 20. gadsimta 80. gados. Tā garums ir 14 kilometri. Pasažieru satiksmes līnijā nekad nav bijis, tā paredzēta vienīgi kravu vešanai (saimniecības vilcienu darbs). No Vesetas uz Jaunkalsnavu gadā tika aizvesti līdz 7000 vagonu grants, kas paredzēta dzelzceļa būvei (balastam). Vesetas un Jaunkalsnavas stacijās veic arī vilcienu tehnisko apkalpošanu. Kustības ātrums līnijā nedrīkst pārsniegt 25 km/h.

## Attēlu galerija

Attēls:Vesetas stacija 03.JPG|Vesetas stacija
Attēls:Jaunkalsnava - Veseta 1.JPG|Dzelzceļa līnija Jaunkalsnava—Veseta pirms Vesetas stacijas (lokomotīves pieturas vieta)
Attēls:Jaunkalsnava - Veseta 2.JPG|Līnijas 14. kilometrs
Attēls:Jaunkalsnava - Veseta 3.JPG|Dzelzceļa līnija Jaunkalsnava—Veseta
Attēls:Jaunkalsnava - Veseta 4.JPG|Līnijas reljefs
Attēls:Jaunkalsnava - Veseta 5.JPG|Līnijas 8. kilometrs
Attēls:Jaunkalsnava - Veseta 7.JPG|Dzelzceļa līnija Jaunkalsnava—Veseta tās atzarošanās vietā. Pa kreisi — līnija Pļaviņas—Gulbene
Attēls:Jaunkalsnava - Veseta 8.JPG|Līnija Jaunkalsnava—Veseta tās atzarošanās vietā (pārmija uz aizsargstrupceļu)
Attēls:Jaunkalsnava - Veseta 9.JPG|Atzarošanās vieta (0. kilometrs). Pa kreisi — līnija Pļaviņas—Gulbene


## Atsauces

## Ārējās saites

* Dzelzceļa līnija Jaunkalsnava—Veseta PSRS ģenerālštāba kartē 
* Dzelzceļa līnijas Jaunkalsnava—Veseta 8. kilometrs (video)
Marats Izmailovs

**Marats Izmailovs** (; dzimis 1982. gada 21. septembrī Maskavā) ir bijušias  Krievijas futbolists, kurš spēlēja pussarga pozīcijā.

## Sasniegumi
**Lokomotiv Moscow**

* Krievijas Premjerlīga: 2002, 2004
* Krievijas kauss: 2000–01, 2006–07
* Krievijas Superkauss: 2003, 2005

**Sporting CP**

* Portugāles kauss futbolā: 2007–08

**Porto**

* Portugāles Premjerlīga: 2012–13

## Ārējās saites
1978. gada NHL drafts

**1978. gada NHL drafts** bija 16. NHL drafts, kurš notika 1978. gada 15. jūnijā Monreālā.

## 1. kārta

## 2. kārta

## 4. kārta

## 5. kārta

## 7. kārta

## 12. kārta
Vaigi

[thumbnail|235px|[Meitene ar lieliem vaigiem]]
**Vaigi** () ir sejas daļa katrā pusē degunam līdz ausīm. Vaigus veido muskuļaudi, kas klāj vaiga kaulus. No augšas vaigu apgabalu ierobežo acis, bet no apakšas — žoklis. Asins piegāde uz vaigu kapilāriem notiek caur vaiga artēriju. To iekšpusē (mutes dobumā) atrodas siekalu dziedzeri.

Cilvēkiem vaigu krāsa ir viena no norādēm uz veselības stāvokli. Ja tie ir sārti, tad uzskata, ka cilvēks ir veselīgs, bet, ja ir bāli, tad ir aizdomas, ka cilvēks varētu būt saslimis. Vaigi nosarkst arī, piemēram, kad cilvēks ir apmulsis vai arī kauna, neveiklas situācijas un citu iemeslu dēļ.

Uz vaigiem kā draudzības apliecinājums vai sveiciens svētkos tiek dotas bučas.
Modris Liepiņš

**Modris Liepiņš** (dzimis  Tukumā) ir bijušais Latvijas vieglatlēts, startējis soļošanas sacensībās.

Arī viņa agrākā sieva Anita Liepiņa ir bijusi soļotāja, piedalījusies trijās Olimpiskajās spēlēs. Soļotāja bijusi arī pašreizējā sieva Modra Liepiņa.

## Biogrāfija
Izglītību ieguvis Apšuciema astoņgadīgajā skolā, Murjāņu sporta internātskolā, Engures vidusskolā un Latvijas Sporta pedagoģijas akadēmijā.

Piedalījies 50 km soļošanas distancē trijās Olimpiskajās spēlēs (, , ). 1996. gadā Atlantā viņš ieņēma 23. vietu. 2000. gadā Sidnejā sasniedza savu augstāko rezultātu Olimpiskajās spēlēs — 9. vieta. Olimpisko spēļu karjeru noslēdzis ar 25. vietu 2004. gadā Atēnās. Guvis arī labus rezultātus Pasaules un Eiropas čempionātā: 2002. gada Eiropas čempionātā ierindojies 9. vietā 50 km, savukārt 1999. gada Pasaules čempionātā finišu sasniedzis 10. vietā. Vairāk nekā 30 reizes uzvarējis Latvijas un Latvijas PSR čempionātā. M. Liepiņš karjeras laikā arī 10 reizes labojis Latvijas rekordus soļošanā.

Kandidējis piecās pašvaldību vēlēšanās (2001, 2005, 2009, 2013, 2017) uz deputāta vietu Tukuma pilsētas un novada domē. 2001. un 2005. gadā kandidēja no Tautas partijas saraksta, taču netika ievēlēts. 2009. gadā kandidēja no partijas "Tukuma pilsētai un novadam" saraksta un tika ievēlēts Tukuma novada domē. 2008. gadā kļuva par Tukuma ledus halles direktoru, 2011. gadā kļuva par valdes locekli uzņēmumā "Tukuma ledushalle".

## Personiskie rekordi

## Atsauces

## Ārējās saites
Plātņžauņi

**Plātņžauņi**, **plātžauņi**, arī **plātņžaunzivis** (*Elasmobranchii*) ir skrimšļzivju klases (*Chondrichthyes*) apakšklase, kas apvieno 2 mūsdienās dzīvojošu sugu virskārtas - haizivis un rajas. Tās ir plaši izplatītas tropu un mērenās joslas jūrās.

## Evolūcija
thumb|left|220px|Platņžauņiem zarnās ir spirāliskais vārstulis ar 12 - 13 vītnēm
Senākās haizivju fosilijas ir apmēram 400 miljonus gadu vecas devona perioda fosilijas. Karbona perioda laikā haizivīm attīstījās daudzas, jaunas formas, no kurām lielākā daļa izmira perma perioda laikā. Izdzīvojušās sugas juras periodā piedzīvoja jaunu pārveidošānās un attīstības fāzi. Šajā laikā radās pirmās mūsdienu haizivis un rajas. Daudzas mūsdienās dzīvojošās sugas izveidojās krīta periodā vai agrāk.

## Īpašības
Plātņžauņi ir labi peldētāji un manevrētspējīgi. Tiem ir heterocerkālu astes spura. Iekšējais skelets veidots no škrimšļa, ir galvaskausa skelets. Mugurkaula skriemeļi nodalīti. Plātņžauņiem nav peldpūšļa. Tiem atkarībā no sugas ir 5—7 žaunu loki, pāris krūšu un vēdera spuru, divas stingras muguras spuras un ādu sedz nelielas, plakoīdas zvīņas. Tēviņiem vēdera spura ir pārveidojusies par kopulācijas orgānu. Mute ventrāla, tas nozīmē, ka vienmēr atrodas vēdera pusē. Augšžoklis nav savienots ar galvaskausu, bet abi žokļi ir savienoti un darbojas kopā. Mūsdienu plātņžauņiem ir vairāki žokļu savienojuma veidi, kas nodrošina žokļiem spēju ļoti plati atvērties, pat aiz galvaskausa; Dažos veidos kustīgi ir abi žokļi, citos apakšējais vai augšējais. Plātņžauņiem acīs ir gaismas membrāna (*tapetum lucidum*), kas nodrošina gaismas atstarošanos, uzlabojot redzi tumsā. Gremošanas sistēma ar kuņģi, turklāt zarnās ir spirāliskais vārstulis (12—13 vītnes).

## Sistemātika
* **Plātņžauņu apakšklase** (*Elasmobranchii*)
** † *[[Plesioselachus]]*
** † kārta *[[Cladoselachiformes]]*
** † kārta *[[Ctenacanthiformes]]*
** † kārta *[[Hybodontiformes]]*
** † kārta *[[Protacrodontiformes]]* 
** † kārta *[[Squatinactiformes]]* 
** † kārta *[[Xenacanthiformes]]* 
** virskārta Haizivis (*Selachii*)
*** kārta Buļļgalvuhaizivjveidīgās (*Heterodontiformes*) 
*** kārta Daudzžaunhaizivjveidīgās (*Hexanchiformes*) 
*** kārta Dzelkņuhaizivjveidīgās (*Squaliformes*) 
*** kārta Eņģeļhaizivjveidīgās (*Squatiniformes*) 
*** kārta Makreļhaizivjveidīgās (*Lamniformes*)
*** kārta Paklājhaizivjveidīgās (*Orectolobiformes*) 
*** kārta Rekviēmhaizivjveidīgās (*Carcharhiniformes*) 
*** kārta Zāģdegunhaizivjveidīgās (*Pristiophoriformes*) 
*** † kārta *[[Cladoselachiformes]]*
*** † kārta *[[Eugeneodontida]]*
*** † kārta *[[Hybodontiformes]]*
*** † kārta *[[Iniopterygia]]*
*** † kārta *[[Symmoriida]]* 
*** † kārta *[[Xenacantiformes]]* 
** virskārta Rajas (*Batoidea*)
*** kārta Dzeloņrajveidīgās (*Myliobatiformes*)
*** kārta Elektrorajveidīgās (*Torpediniformes*)
*** kārta Rajveidīgās (*Rajiformes*)
*** kārta Zāģzivjveidīgās (*Pristiformes*)

## Atsauces

## Ārējās saites
* Evolution and ecology of feeding in elasmobranchs 
* Sharks, Skates, and Rays - Elasmobranchii 
* Elasmobranchii
Gaels Klišī

**Gaels Klišī** (, , dzimis ) ir bijušais Francijas futbolists un Francijas izlases dalībnieks.

Profesionāļa karjeru Gaels Klišī sāka Francijas futbola klubā *[[Association sportive de Cannes Football|Cannes]]*. 2003. gadā par 250 tūkstošiem sterliņu mārciņu viņu iegādājās angļu klubs *[[Arsenal FC|Arsenal]]*, ar kuru vienreiz izcīnīja Anglijas Premjerlīgas čempionu titulu. 2007.—2008. gada sezonā Klišī tika iekļauts Premjerlīgas sezonas simboliskajā komandā. 2011. gadā par 7 miljoniem sterliņu mārciņu Klišī iegādājās *[[Manchester City F.C.|Manchester City]]*, ar kuru arī izcīnīja vienu Anglijas Premjerlīgas čempionu titulu.

Francijas futbola izlasē Klišī debitēja  spēlē pret Serbijas izlasi. Klišī bija 2010. gada FIFA Pasaules kausa finālturnīra Francijas izlases pieteikumā. Viņš spēlēja arī 2012. gada Eiropas čempionātā.

## Sasniegumi
**Arsenal**

* Anglijas Premjerlīga: 2003–04
* FA Community Shield: 2004

**Manchester City**

* Anglijas Premjerlīga: 2011–12, 2013–14
* Anglijas Līgas kauss: 2013–14, 2015–16
* FA Community Shield: 2012

**Istanbul Basaksehir**

* Turcijas Superlīga: 2019–20

## Ārējās saites
Džo Hārts

**Džo Hārts** (; dzimis ) ir bijušais Anglijas futbolists un Anglijas izlases dalībnieks.

Profesionāļa karjeru Džo Hārts sāka savas dzimtās pilsētas klubā *[[Shrewsbury Town F.C.|Shrewsbury]]*. 2006. gadā par 600 tūkstošiem sterliņu mārciņām viņu iegādājās *[[Manchester City F.C.|Manchester City]]*. 2010. un 2011. gadā Hārts tika iekļauts Anglijas Premjerlīgas sezonas simboliskajā komandā. 2010. gadā tika nominēts arī Anglijas Premjerlīgas gada labākā jaunā spēlētāja titulam, bet piekāpās savam komandas biedram Džeimsam Milneram. 2012. gadā kļuva par Anglijas Premjerlīgas čempionu.

Anglijas futbola izlasē Hārts debitēja  spēlē pret Trinidādas un Tobāgo izlasi. Džo Hārts tika pieteikts 2010. gada FIFA Pasaules kausa finālturnīram, bet nevienu spēli tajā neaizvadīja. Viņš tika pieteikts arī 2012. gada Eiropas čempionātam un 2016. gada Eiropas čempionātam.

## Sasniegumi
**Manchester City**

* Anglijas Premjerlīga: 2011–12, 2013–14
* FA kauss: 2010–11
* Anglijas Līgas kauss: 2013–14, 2015–16
**Celtic**

* Skotijas Premjerlīga: 2021–22, 2022–23, 2023–24
* Skotijas kauss: 2022–23, 2023–24
* Skotijas Līgas kauss: 2021–22, 2022–23

**Individuālie sasniegumi**

* Anglijas Premjerlīgas Zelta cimdi: 2010–11, 2011–12, 2012–13, 2014–15
* Birmingham City sezonas labākais spēlētājs: 2009–10

## Ārējās saites
Hart

***Hart*** vai ***HART*** var būt:
* *[[HART (protokols)|HART]]* — rūpnieciskās automatizācijas tīkla protokols;
* *[[Brian Hart Ltd.]]* — *Formula 1* sacīkšu automašīnu motoru ražotājs.

;Cilvēki
* Džo Hārts (*Joe Hart*) — Anglijas futbolists
* Kevins Hārts (*Kevin Hart*) — amerikāņu komiķis un aktieris
Paklājhaizivjveidīgās

**Paklājhaizivjveidīgās** (*Orectolobiformes*) ir skrimšļzivju klases (*Chondrichthyes*) haizivju kārta. Šajā kārtā ir apmēram 43 mūsdienās dzīvojošas sugas, kas iedalītas 13 ģintīs un 7 dzimtās. Tās mājo tikai okeānos un jūrās, bet tās var būt gan seklas, gan samērā dziļas tropu un mērenās joslas jūras. Paklājhaizivis ir sastopamas Atlantijas okeānā, Klusajā okeānā un Indijas okeānā.

## Izskats
[thumb|left|240px|[Vaļhaizivs (*Rhincodon typus*) ir lielākā haizivs pasaulē]]
Paklājhaizivjveidīgās ir ļoti daudzveidīga grupa. Vismazākā kārtā ir Filipīnu paklājhaizivs (*Cirrhoscyllium expolitum*), kuras garums ir apmēram 30 cm. Bet lielākā ir vaļhaizivs (*Rhincodon typus*), kas ir lielākā zivs pasaulē un var sasniegt 14 metru garumu. Šīs grupas haizivīm ir arī ļoti daudzveidīgas ķermeņu formas, krāsas un raksti. Savu nosaukumu kārta ieguvusi tādēļ, ka daudzas sugas ir krāšņas un rotātas ar dažādiem raibumiem, atgādinot paklājus. Raibais ķermenis nodrošina izcilu saplūšanu ar apkārtējo vidi.
 
## Īpašības
Paklājhaizivjveidīgo kārtas haizivīm ir 2 muguras spuras bez stariem un neliela mute, kas novietota uz priekšu, salīdzinot ar acīm. Daudzām sugām ir ūsas un nelieli žaunu loki. Piektais žaunu loks lielākajai daļai pārklājas ar ceturto. Izņēmums ir vaļhaizivs, kurai žaunu loki ir lieli un labi atdalīti. Astes spuras augšējā daļa daudzām sugām beidzas vienā līnijā ar muguru, bet apakšējā daļa ir ļoti vāji attīstīta. Šļāktuvītes atkarībā no sugas ir mazas vai samērā lielas. Atšķirībā no citām skrimšļzivīm tās atrodas zem acīm, izņemot vaļhaizivi, kurai šļāktuvītes atrodas aiz acīm.

Paklājhaizvjveidīgās vairojas divējādi, dējot olas, piemēram, zebrhaizivis un epolethaizivis, un iznēsājot savas olas olvadā, piemēram, aukļhaizivis un vobegongi. Ilgu laiku tika uzskatīts, ka vaļhaizivis dēj olas, bet pēc padziļinātiem pētījumiem atklājās, ka tās olas iznēsā olvadā, turklāt iznēsāts tiek tikai viens embrijs, bet liekie olu somā izmesti jūrā.

## Sistemātika
* kārta **Paklājhaizivjveidīgās** (*Orectolobiformes*)
** Aklo haizivju dzimta (*Brachaeluridae*)
** Apkakles paklājhaizivju dzimta (*Parascylliidae*)
** Aukļhaizivju dzimta (*Ginglymostomatidae*)
** Bambusa haizivju dzimta (*Hemiscylliidae*)
** Paklājhaizivju dzimta (*Orectolobidae*)
** Vaļhaizivju dzimta (*Rhincodontidae*)
** Zebrhaizivju dzimta (*Stegostomatidae*)

## Atsauces

## Ārējās saites

* Carpet Sharks. Order Orectolobiformes
* Sharks Site: Orectolobiformes
* ADW: Orectolobiformes
Anita Liepiņa

**Anita Liepiņa** (dzimusi **Anita Stūrīte**  Talsos) ir bijusī Latvijas vieglatlēte, startējusi soļošanas sacensībās un garo distanču skriešanā. Pēc aktīvās vieglatlētikas karjeras beigām nodarbojas arī ar orientēšanās sportu un rogainingu, kur sasniegusi augstus rezultātus.

Arī viņas vīrs Modris Liepiņš ir bijis soļotājs, piedalījies trijās olimpiskajās spēlēs.

## Karjera
A. Liepiņa ir piedalījusies trijās olimpiskajās spēlēs (, , ). 1996. gadā Atlantā viņa ieņēma 22. vietu 10 km soļošanā (augstākā vieta karjerā olimpiskajās spēlēs). 2000. gadā Sidnejā sasniedza 37. vietu 20 km distancē. Olimpisko spēļu karjeru noslēgusi ar iegūto 45. vietu 2004. gadā Atēnās. Guvusi labus rezultātus arī Pasaules čempionātā. 1997. gada Pasaules čempionātā finišu sasniegusi 8. vietā 10 km distancē. Vairāk nekā 10 reizes uzvarējusi Latvijas čempionātā. Karjeras laikā arī vairākas reizes labojusi Latvijas rekordus soļošanā.

Pēc aktīvo soļošanas gaitu beigām pievērsusies garo distanču skrējieniem, piedzīvojumu sacīkstēm, rogainingam un orientēšanās sportam, arī šeit sasniedzot ievērojamus panākumus.

Lielākie panākumi garo distanču skriešanā ir uzvaras Rīgas maratonā: 2002. gadā maratona distancē, bet 2006. gadā pusmaratonā.

Orientēšanās sportā pārstāv klubu *OK Ziemeļkurzeme*. Augstākus rezultātus sasniegusi garās distancēs, īpaši rogainingā. A. Liepiņa ir trīskārtēja pasaules čempione rogainingā (2002., 2006. un 2013. gadā jauktu dzimumu komandām kopā ar Valteru Kaminski).

## Personiskie rekordi

## Atsauces

## Ārējās saites

* LOK profils 
* Rekordi un platie, rāmie rīti Intervija Sporto.lv
Makreļhaizivjveidīgās

**Makreļhaizivjveidīgās** (*Lamniformes*) ir skrimšļzivju klases (*Chondrichthyes*) haizivju kārta. Tajā ir 7 mūsdienās dzīvojošu sugu dzimtas. Šī kārta apvieno vienas no vispazīstamākajām un dīvainākajām haizivju sugām pasaulē, piemēram, lielā baltā haizivs (*Carcharodon carcharias*) un rūķuhaizivs (*Mitsukurina owstoni*). Visas sugas dzīvo tikai okeānos un jūrās, un tās ir sastopamas gan piekrastē, gan tālu okeānā. Makreļhaizvjveidīgās sugas mīt Atlantijas okeānā, Klusajā okeānā un Indijas okeānā.

## Izskats un īpašības
[thumb|left|220px|Makreļhaizivīm ir raksturīgs augšžokļa zobu paterns, attēlā [lielā baltā haizivs (*Carcharodon carcharias*)]]
Makreļhaizivjveidīgās sugas ir ļoti dažādas. Mazākā kārtas suga ir krokodīlhaizivs (*Pseudocarcharias kamoharai*), kuras ķermeņa garums ir apmēram 1,1 metrs. Lielākā ir milzu haizivs (*Cetorhinus maximus*), kas sasniedz 9,8 metru garumu. Milzu haizivs ir otra lielākā haizivs pasaulē, nākamā aiz vaļhaizivs (*Rhincodon typus*).
 
Makreļhaizivīm ir 2 stīvas muguras spuras bez stariem un anālā spura. Tām ir 5 žaunu loki, no kuriem divi pēdējie var atrasties virs krūšu spurām vai tieši pie krūšu spuru pamatnes. Aiz katras acs atrodas pa vienai mazai šļāktuvītei (*spiraculum*). Šīs kārtas haizivju sugu acīm nav trešā plakstiņa (*nictare*) un mutes kaktiņi atrodas tālu aiz acīm. Augšžokļa zobu rindas zobi veido tā saukto makreļhaizivju zobu rindas paternu - lieli priekšzobi, blakus katrā pusē priekšzobiem pa vidējam zobam, kas ir nedaudz mazāki, seko palieli sānu zobi, aiz kuriem atrodas mazi aizmugurējie zobi. Makreļhaizivis vairojas iznēsājot olas olvadā. Attīstījušies embriji olvadā barojas ar neapaugļotajām olām.

## Uzvedība un barošanās
Lielākā daļa makreļhaizivjveidīgo sugu ir aktīvas un ļoti plēsīgas, dažas no tām ir cilvēkiem bīstamas. Kārtas zinātniskais nosaukums cēlies no Sengrieķu mitoloģijas tēla *Lamia* - šausmīgā, čūskai līdzīgā briesmoņa, kuram garšo cilvēku gaļa. Dažas makreļhaizivis, piemēram, milzu haizivs un lielmutes haizivs (*Megachasma pelagios*) barojas ar zooplanktonu, filtrējot ūdeni caur žaunu bārkstīm.

## Sistemātika
* kārta **Makreļhaizivjveidīgās** (*Lamniformes*)
** Krokodīlhaizivju dzimta (*Pseudocarchariidae*)
** Lapshaizivju dzimta (*Alopiidae*)
** Lielmutes haizivju dzimta (*Megachasmidae*)
** Makreļhaizivju dzimta (*Lamnidae*)
** Milzu haizivju dzimta (*Cetorhinidae*)
** Rūķuhaizivju dzimta (*Mitsukurinidae*)
** Smilšu haizivju dzimta (*Odontaspididae*)
** † dzimta *[[Cretoxyrhinidae]]*
** † dzimta *[[Otodontidae]]*

## Atsauces

## Ārējās saites
* Shark Classification: Lamniformes
* Lamniformes (Mackerel sharks)
* Sharks World: Lamniformes
* Shark Savers: Lamniformes 
* ADW: Lamniformes
PhpPgAdmin

**phpPgAdmin** ir ar PHP valodu rakstīta uz pārlūkprogrammu bāzēta tīmekļa lietotne, PostgreSQL datubāzu pārvaldīšanai.

phpPgAdmin ir uz pārlūkprogrammas bāzēts klients, kas, izmantojot PHP valodu un PostgreSQL datubāzes, lietotājiem nodrošina ērtu iespēju izveidot datubāzes, veidot/labot tabulas un vaicājumus, izmantojot standarta SQL valodu.

Projekts sākotnēji sākās kā atvasinājums no phpMyAdmin, lai nodrošinātu PostgreSQL lietotājus ar līdzīgu pakalpi, ko MySQL lietotāji bija izmantojuši. Taču 2002. gadā kods tika pārrakstīts no nulles un patlaban ir bāzēts uz pavisam cita dziņa.

## Funkcijas un priekšrocības
* Vairāku serveru administrēšana
* Atbalsta PostgreSQL 7.4.x, 8.0.x, 8.1.x, 8.2.x, 8.3.x, 8.4.x, 9.0.x
* Pārvaldīt visus aspektus:
** Lietotājus & grupas
** Datubāzes
** Shēmas
** Tabulas, indeksus, ierobežojumus, trigerus, noteikumus & privilēģijas
** Apskaitījumus, funkcijas
** Papildus objektus
** Ziņojumus
* Viegla datu manipulācija:
** Tabulu pārlūkošana, apskatīšana & ziņošana
** Patvaļīgu SQL izpildīšana
** Atlasīšana, ievietošana, atjaunināšana un dzēšana
* Ievietot tabulās datus no dažādiem formātiem: SQL, COPY, XML, XHTML, CSV, Tabbed, pg_dump
* Importēt SQL, XML, CSV vaicājumus
* Labs valodu atbalsts:
** Pieejams 27 valodās *(diemžēl latviešu valoda nav starp tām)*
** Nav kodēšanas konflikti arī krievu un japāņu valodām
* Viegli instalēt un konfigurēt

## Skatīt arī
* phpMyAdmin

## Atsauces

## Ārējās saites
* Oficiālā phpPgAdmin mājaslapa 
* phpPgAdmin izstrāde
Fernando Ljorente

**Fernando Ljorente Toress** ( [], dzimis ) ir bijušais Spānijas futbolists un Spānijas izlases dalībnieks.

2009. un 2012. gadā, spēlējot *[[Athletic Bilbao]]* rindās, ieguva Spānijas Karaļa kausu. 2012. gadā piedalījās UEFA Eiropas līgas finālā, bet kausu neizcīnīja.

Spānijas futbola izlasē Ljorente debitēja  spēlē pret Čīles izlasi. Pirmos vārtus izlases labā guva  pret Anglijas izlasi. 2010. gadā kopā ar Spānijas izlasi ieguva FIFA Pasaules kausu.

## Sasniegumi
**Juventus**

* Itālijas Serie A: 2013–14, 2014–15, 2015–16
* Coppa Italia: 2014–15
* Supercoppa Italiana: 2013, 2015

**Sevilla**

* UEFA Eiropas līga: 2015–16

**Napoli**

* Coppa Italia: 2019–20

**Spānija**

* FIFA Pasaules kauss: 2010
* Eiropas čempionāts futbolā: 2012

## Ārējās saites
Ljorente

**Ljorente** (, no personvārda Laurentijs ()) ir spāņu cilmes uzvārds. Cilvēki ar šo uzvārdu:

* Djego Ljorente (*Diego Llorente*, 1993) — spāņu futbolists;
* Fernando Ljorente (*Fernando Llorente*, 1985) — Spānijas futbolists;
* Markoss Ljorente (*Marcos Llorente*; 1995) — Spānijas futbolists.
Nolans Raians

**Nolans Raians** (; dzimis ) ir bijušais amerikāņu beisbolists, spēlējis pičera pozīcijā.

27 gadus ilgajā beisbolista karjeras laikā viņš pārstāvēja četras komandas: Ņujorkas "Mets", Kalifornijas "Angels", Hjūstonas "Astros" un Teksasas "Rangers". Visas karjeras laikā viņam bija spēcīgs metiens, kura ātrums regulāri sasniedza vairāk nekā 160 km/h. N. Raians astoņas reizes piedalījies MLB Visu zvaigžņu spēlē. Tāpat viņš ir vienīgais augstākās līgas beisbolists, kura numuru ir iemūžinājuši trīs klubi (Džekija Robinsona numuru ir iemūžinājusi visa MLB līga): "Angels", "Astros" un "Rangers". N. Raians ir viens no 29 beisbolistiem līgas vēsturē, kas piedalījušies spēlē četrās dekādēs. 1969. gadā "Mets" sastāvā izcīnīja uzvaru Pasaules sērijas izcīņā.

1999. gadā tika uzņemts Beisbola slavas zālē ar 98,79% balsu pirmajā kārtā. Tāpat 1999. gadā tika iekļauts MLB gadsimta simboliskajā izlasē.

## Atsauces

## Ārējās saites

* MLB profils 
* ESPN profils 
* ''Baseball-Reference'' profils
Libija Triketa

**Lizbeta (Libija) Konstance Triketa** (; dzimusi **Lentone** ) ir austrāliešu peldētāja, galvenokārt startē brīvā stila un tauriņstila peldēšanas sacensībās.

## Karjera
Kļuvusi pazīstama 2003. gadā, kad tika atzīta par Austrālijas gada atklājumu peldēšanā. Piedalījusies trijās Olimpiskajās spēlēs (, , ). 2004. gadā Atēnās izcīnīja zeltu Austrālijas komandas sastāvā 4x100 m brīvā stila stafetē un bronzu individuālajā 50 m brīvā stila distancē, uz pusi garākā distancē austrāliete ierindojās 9. vietā. 2008. gadā Pekinā izcīnīja divas zelta medaļas — kļuva par čempioni 100 m tauriņstila distancē, kā arī Austrālijas komandas sastāvā svinēja uzvaru 4x100 m stafetē, uzstādot jaunu pasaules rekordu. 4x100 brīvā stila stafetē tika izcīnīta bronzas medaļa un sudrabs — 100 m brīvajā stilā, tāpat sportiste palika 4. vietā 50 m brīvā stila distancē. 2012. gadā Londonā izcīnījusi zeltu 4x100 m brīvā stila stafetē. L. Triketa bija viena no Pekinas Olimpisko spēļu medaļām bagātākajiem sportistiem. Ar trim zelta, vienu sudraba un divām bronzas medaļām L. Triketa ir viena no medaļām bagātākajām Austrālijas peldētājām Olimpisko spēļu vēsturē. Ar panākumiem startējusi Pasaules čempionātā garajā (8 zelti) un īsajā baseinā (7 zelti).

Viņa ir pirmā peldētāja, kas 100 m brīvā stila distanci veikusi ātrāk nekā 53 sekundēs un 50 m brīvā stila distanci — 24 sekundēs.

2009. gada beigās paziņoja par karjeras beigšanu, taču pēc deviņiem mēnešiem paziņoja par karjeras atsākšanu.

## Atsauces

## Ārējās saites
Lielās baltās haizivis

**Lielās baltās haizivis** (*Carcharodon*) ir makreļhaizivju dzimtas (*Lamnidae*) ģints, kurā ir tikai viena mūsdienās dzīvojoša suga un divas aizvēsturiskās sugas. Paleontologi joprojām nav vienojušies par aizvēsturisko milzu megalodonu (*Carcharocles megalodon*), kas nesenā pagātnē tika sistematizēts lielo balto haizivju ģintī. Lai arī mūsdienās megalodons tiek sistematizēts aizvēsturisko haizivju dzimtā *[[Otodontidae]]*, ir zinātnieki, kas joprojām nepiekrīt šīm sistemātikas izmaiņām un uzskata, ka megalodons ir tuvu radniecīgs lielajai baltajai haizivij. 

Ģints zinātniskais nosaukums *Carcharodon* atvasināts no grieķu valodas un latviski nozīmē "asie, robainie zobi". Arī plēsīgo dinozauru ģintij ar līdzīgiem zobiem, kā šīs ģints haizivīm, ir dots nosaukums *[[Carcharodontosaurus]]*.

## Sistemātika
**Lielo balto haizivju ģints** (*Carcharodon*)
* Lielā baltā haizivs (*Carcharodon carcharias*)
* † *[[Carcharodon caifassii]]*
* † *[[Carcharodon hubbelli]]*

## Atsauces
Efesa

**Efesa** (, *Ephesos*; ) bija sena grieķu pilsēta un vēlāk liela Romas impērijas pilsēta Mazāzijas pussalas rietumu daļā, mūsdienās tās drupas ir tūristu apskates objekts Selčukā, Izmiras provincē, Turcijā.

Efesā atrodas slavenais Artemīdas templis. 2015. gadā tā iekļauta UNESCO Pasaules mantojuma sarakstā.

## Vēsture
Efesa bija viena no Joniešu līgas pilsētām Klasiskās Grieķijas laikā. Romas impērijas laikā tā bija Āzijas provinces galvaspilsēta, Efesas iedzīvotāju skaits pēc dažādiem aprēķiniem bija starp 50 un 250 tūkstošiem, kas padarīja to par vienu no Romas impērijas lielpilsētām.

## Ārējās saites
Starptautiskā tirdzniecība

200px|thumbnail|Konteineru pārkraušana Malaizijā, lai transportētu preces tālāk uz citām valstīm
**Starptautiskā tirdzniecība** ir preču un pakalpojumu apmaiņa starp dažādām valstīm vai, precīzāk, starp dažādu valstu uzņēmumiem. Galvenais iemesls, kādēļ pastāv starptautiskā tirdzniecība, ir suverēnu valstu pastāvēšana it visur pasaulē.

Starptautisko tirdzniecību ietekmē dažādi faktori, piemēram, attālums starp valstīm. Šo faktoru apraksta tā sauktais Gravitācijas modelis. Šis modelis nozīmē, ka tirdzniecības apjoms starp divām valstīm ir aptuveni proporcionāls šo valstu iekšzemes kopprodukta lielumam, pie citiem vienādiem nosacījumiem. Tirdzniecības apjoms samazinās, pieaugot attālumam starp šīm valstīm.

Empīriski pētījumi rāda, ka palielinot attālumu starp valstīm par 1%, tirdzniecības apjoms starp tām samazinās par 0,7—1%.

Šo attiecību nereti var būtiski mainīt citi faktori — ekonomiskās sadarbības līgumu esamība starp apskatāmajām valstīm, politisko iekārtu līdzība vai atšķirības, valodas tuvība vai valodas barjeras utt. Tā, piemēram, Latvijas ārējā tirdzniecība ir aktīvāka ar Igauniju un Lietuvu, nekā ar Krieviju vai Baltkrieviju, lai gan ģeogrāfiski visas tās ir Latvijas kaimiņvalstis. Tas izskaidrojams ar minēto faktoru atšķirīgo lomu katrā konkrētajā gadījumā.

## Starptautiskā tirdzniecība Latvijā
Latvija, kā suverēna valsts stājas ekonomiskās attiecībās ar citām pasaules valstīm, gan tuvākajiem kaimiņiem Baltijā, gan tālākiem šo attiecību partneriem — Vāciju, Apvienoto Karalisti, Skandināvijas valstīm, Krieviju, Kazahstānu un tā tālāk.

Latvijas tirdzniecības apjoms ir salīdzinoši liels ar Igauniju un Lietuvu, jo tās ir Latvijas kaimiņvalstis un preču pārvadājumu attālums ir neliels. Taču, piemēram, ar Portugāli, Grieķiju vai Urugvaju, Latvijas tirdzniecības apjoms ir mazāks, jo ievērojamais attālums no Latvijas līdz tām ir būtisks tirdzniecību ierobežojošs faktors.

## Atsauces

## Ārējās saites
Haoss

[thumb|220px| Liels Haoss  (''Magnum Chaos'') attēlots [Bergamo bazilikā,  Lorenzo Loto (1522-1532).]]
**Haoss** sengrieķu mitoloģijā ir bezformas vai tukšuma stāvoklis pirms Visuma radīšanas. Tam bija pieci bērni: Gaja, Tartars, Erots, Nikte un Erebs.

## Ārējās saites
Tartars

Klasiskajā sengrieķu mitoloģijā zem Urāna (debesis), Gajas (zeme) un Pontas (jūra) atrodas **Tartars**. Tā ir zema, drūma vieta, ko varētu saukt par bedri vai bezdibeni. Tas ir kā ciešanu cietoksnis, kas atradās zem Grieķu pazemes valstības. Platons rakstījis, ka pēc nāves dvēseles tika tiesātas un tās, kuras saņēma sodu, tika sūtītas uz Tartaru.

Tartars bija viena no pirmatnējām būtnēm (piemēram, zeme un laiks).

Tartars tika izmantots kā cietums, kurā uzturējās visļaunākie nelieši, piemēram, Krons un citi titāni, kuri mēģināja gāzt Zevu. Gaja un Urāns iemeta tur savus bērnus, jo tie bija pārāk neglīti. Piemēram, *simtrokaiņus*, *[[Ciklops|ciklopus]]* un *[[Gigants|gigantus]]*.

## Grieķu mitoloģija
Sengrieķu mitoloģijā Tartars bija gan dievība, gan arī vieta Grieķu pazemes valstībā. Vecākos avotos Tartars ir arī neierobežoti liela pirmatnējā būtne, no kuras radusies arī gaisma un kosmoss.

Grieķu dzejnieka Hēsioda *[[Teogonija|Teogonijā]]* Tartars bija trešais spēks, kurš radās Haosa tukšumā. Hēsiods apgalvoja, ka bronzas laktiņa 9 dienas kristu no debesīm, līdz sasniegtu Zemi, un vēl 9 dienas, līdz tā sasniegtu Tartaru. Savukārt Zevs esot apgalvojis, ka Tartars ir tikpat dziļi zem Aīda, cik Zeme ir no debesīm. Tāpat kā Gaja (zeme) un Erots (iekāre) tā ir viena no trim pirmajām lietām, kura radusies.

## Ārējās saites
1221. gads

**1221. gads** () bija parastais gads, kas pēc Jūlija kalendāra sākās piektdienā.

## Notikumi
### Janvāris
* Janvāris — Mongoļu armija karavadoņa Džoči vadībā ieņem Gurgandžas pilsētu (mūsdienās - Kunja Urgenča) un nogalina miljons tās iedzīvotāju, kaut gan patiesībā šis skaitlis nevarētu būt lielāks par 200 000.

### Februāris
* Februāris — Mervas pilsētu ieņem mongoļi. Tiek ziņots, ka bojāgājušo skaits varētu būt viens miljons.

### Maijs
* 13. maijs — Japānas Imperatora Džuntoku troni ieņem Imperators Čūkjo.

### Nezināms datums
* Dibināta Krievijas pilsēta Ņižņijnovgoroda.

## Dzimuši
* 9. oktobris — Salembene di Adama, itāļu hroniste
* 23. novembris — Kastīlijas karalis Alfonso X (miris 1284)
* Bonaventura, itāļu teologs un svētais (miris 1274)
* Boļeslavs Dievbijīgais, Polijas kņazs
* Provansas Margarita (*Marguerite de Provence*), Francijas karaliene (mirusi 1295)

## Miruši
* 6. augusts — Svētais Dominiks, Dominikāņu dibinātājs (dzimis 1170)
* 4. oktobris — Viljams III, Pontjē grāfs, Pontjē grāfs (dzimis 1179)
* 21. oktobris — Aliksa no Tuāras, Britānijas hercogiene
* Rodžers Bigods, Norfolkas otrais grāfs
Ovens Nolans

**Ovens Nolans** (; dzimis 1972. gada 12. februārī) ir bijušais kanādiešu hokejists, labās malas uzbrucējs. Savas karjeras laikā aizvadījis 1200 spēles Nacionālajā hokeja līgā, 2002. gadā kļuvis par olimpisko čempionu.

## Spēlētāja karjera
1988. gadā Nolans uzsāka spēlē Ontārio hokeja līgas kluba Kornvelas "Royals" sastāvā. "Royals" vienībā Nolans aizvadīja divas sezonas, 1990.—91. sezonā debitējot NHL kluba Kvebekas "Nordiques" sastāvā. Jau savā otrajā sezonā NHL Nolans kļuva par vienu no kluba rezultatīvākajiem spēlētājiem. "Nordiques" rindās Nolans spēlēja līdz pat 1995.—96. sezonas ievadam, kad, komandas franšīzei pārceļoties uz Denveru un klubam mainot nosaukumu uz Kolorādo "Avalanche", viņš tika aizmainīts uz Sanhosē "Sharks", "Avalanche" vienībai pretī saņemot Sandi Ozoliņu.

"Sharks" rindās Nolans 1998. gada vasarā kļuva par komandas kapteini, tā pienākumus pildot līdz pat brīdim, kad Sanhosē kluba rindas pameta. 1999.—2000. gada sezona bija rezultatīvākā Nolana NHL karjerā, tajā atzīmējoties ar 84 punktiem. "Sharks" sastāvā Ovens spēlēja līdz pat 2002.—03. sezonas otrajai pusei, kad tika aizmainīts uz Toronto "Maple Leafs".

"Maple Leafs" sastāvā Nolanu mocīja dažādi savainojumi. Pēc 2004.—05. sezonas NHL lokauta "Maple Leafs", atsaucoties uz lokauta laikā pieņemtajiem līgas lēmumiem, atteicās uzskatīt, ka tai ir spēkā esošs līgums ar Nolanu. Tā rezultātā Nolans izlaida visu 2005.—06. sezonu, laiku izmantojot traumu dziedēšanai.

2006. gada vasarā uzbrucējs parakstīja viena gada līgumu ar Fīniksas "Coyotes" vienību, taču gadu vēlāk viņš piekrita spēlēt Kalgari "Flames" sastāvā. 2008. gada vasarā Nolans noslēdza divus gadus ilgu līgumu ar Minesotas "Wild".

2010.—11. sezonu Nolans aizvadīja Šveices hokeja līgas kluba Cīrihes "Lions" sastāvā. 2011. gadā Nolans pievienojās Vankūveras "Canucks" uz pārbaudes laiku, taču komandas sastāvā nenostiprinājās. 2012. gada 7. februārī Nolans paziņoja par savas profesionālā spēlētāja karjeras beigšanu.

Kanādas izlases rindās Nolans spēlējis 2002. gada olimpiskajās spēlēs, kā arī 1997. gada Pasaules čempionātā, abos turnīros izcīnot zelta medaļas.

## Ārējās saites
Kaldera kauss

**Kaldera kauss** ir hokeja apbalvojums, kuru pasniedz katras sezonas Amerikas hokeja līgas čempionvienībai. Kausam pirmo reizi tiekot pasniegtam 1937. gadā, tas ir otrs vecākais šāda veida hokeja apbalvojums uzreiz aiz Stenlija kausa. Kauss nosaukts NHL pirmā prezidenta Frenka Kaldera vārdā.

2004. gadā par pirmo latvieti, kas izcīnījis šo kausu, kļuva Raitis Ivanāns, taču 2008. gadā to izcīnīt izdevās arī Artūram Kuldam, bet 2011. gadā — arī Kasparam Daugaviņam. 2025. gadā kausu izdevās izcīnīt latviešu vārtsargam Artūram Šilovam.

## Kausa ieguvēji

## Atsauces

## Ārējās saites
* Amerikas hokeja līgas oficiālā mājaslapa 
* CALDERCUP.COM
Vikipēdija franču valodā

thumb|Vikipēdijas franču valodā logo
**Vikipēdija franču valodā** () ir bezmaksas tīmekļa enciklopēdijas Vikipēdijas franču valodas versija. Tā darbojas kopš 2001. gada 23. marta. 2012. gada jūnijā rakstu skaits tajā pārsniedza 1,257 miljonus, bet 2020. gada janvārī 2,174 miljonus. 
Pilnīgākajiem un kvalitatīvākajiem rakstiem tiek piešķirts vērtīga vai laba raksta statuss.

Laikā no 2011. gada aprīļa līdz 2012. gada martam 79,3% labojumu ir tikuši veikti no Francijas, 5,9% — Beļģijas un 4,9% — Kanādas. Šī bija trešā Vikipēdija, kuras rakstu skaits pārsniedza vienu miljonu. Tāpat tā pašlaik ir viena no lielākajām Vikipēdijām.

## Ārējās saites
*
Vjenna (departaments)

**Vjenna** () ir Francijas departaments, viens no Jaunakvitānijas reģiona departamentiem. Tas ir viens no pirmajiem 83 departamentiem, kas tika izveidoti franču revolūcijas laikā 1790. gada 4. martā. Vjennas administratīvais centrs ir Puatjē. Departaments administratīvi ir sadalīts trijos apgabalos (*arrondissements*):
* *[[Arrondissement de Châtellerault]]*;
* *[[Arrondissement de Montmorillon]]*;
* Puatjē apgabals (*Arrondissement de Poitiers*).

## Ārējās saites